|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Hueskaisp. *Huesca* |
| --- |
|              |
| *Kazino ir mūzų fontanas* |
|  |
| 

HueskaHueska

42°08′10″ š. pl. 0°25′00″ v. ilg.﻿ / ﻿42.13611°š. pl. 0.41667°r. ilg.﻿ / 42.13611; 0.41667﻿ (Hueska)Koordinatės: 42°08′10″ š. pl. 0°25′00″ v. ilg.﻿ / ﻿42.13611°š. pl. 0.41667°r. ilg.﻿ / 42.13611; 0.41667﻿ (Hueska) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Ispanijos vėliava Ispanija |
| **Regionas** | Aragonas Aragono regionas |
| **Provincija** | Hueskos provincija |
|  |
| **Įkūrimo data** | 30 m |
| **Meras** | Ana Isabel Alós López (PP de Aragón) |
|  |
| **Gyventojų** (2010) | 52,347  |
| **Plotas** | 161 km² |
| **Altitudė** | 483 m |
|  |
| **Pašto kodas** | 22001 - 22006 |
|  **Vikiteka** | Hueska |
|  |
| **Kirčiavimas** | Hueskà |

**Hueska** – miestas šiaurės rytų Ispanijoje, Aragono regione, Hueskos provincijoje. Viena iš mažiausiai gyventojų turinčių provincijų sostinių Ispanijoje. Hueskos mieste gyvena ketvirtadalis provincijos gyventojų. Didžiausias miesto kultūrinis renginys – *Fiestas de San Lorenzo* (Šv. Lauryno šventė) , švenčiama rugpjūčio 9-15 dienomis.

Geografija
----------

Hueskos savivaldybė *Hoya de Husca* regione
Hueska įsikūrusi prie Pirėnų kalnų, *Sierra de Guara* kalnagūbrio pietuose, už kelių kilometrų nuo Monrepos kalno. Pro miestą teka Isuelos upė.

Klimatas
--------

Hueskoje vyrauja žemyninis klimatas, su Viduržemio jūros klimato ypatumais, kuriam būdingi dideli metų šilumos skirtumai: tirštas rūkas, sniegas, stiprus vėjas, gausūs krituliai spalio ir balandžio mėnesį. Vasara oras labai sausas, pasitaiko audrų. Temperatūra gali siekti virš 35 ° C (39 ° C, rugpjūtis 1919), žiemą gali nukristi iki -6 ° C (-14 ° C sausis 1967). Sniego tikimybė tęsiasi nuo spalio iki balandžio mėnesio.

Istorija
--------

Hueskos miestas įkurtas romėnų, prieš kiek daugiau nei du tūkstančius metų. Miesto gyventojų skaičius per paskutinį tūkstantmetį, svyravo tarp 5 ir 10 tūkstančių. Tarp XIV ir XIX a. mieste veikė vienas iš seniausių Aragono, bei Ispanijos universitetų.

Šv. Laurynas (rugpjūčio 10 d.) ir Šv. Vincentas, du gerai pažystami krikščionių kankiniai, yra pagrindiniai miesto globėjai, manoma, kad abu yra gimę būtent Hueskoje. Miestas nuo viduramžių taip pat labai susijęs su Šv. Jurgiu (balandžio 23 d.).

Gyventojai
----------

2010 m. gyventojų surašymo duomenimis Hueskos savivaldybėje yra 52.347 gyventojų, tarp kurių 25.444 (48,60%) yra vyrai ir 26.903 (51,39%) yra moterys.

Demografinė kaita| 1900 | 1910 | 1930 | 1940 | 1950 | 1960 | 1970 | 1981 | 1986 | 1992 | 1999 | 2004 | 2005 | 2007 | 2008 | 2009 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 12.626 | 12.419 | 14.632 | 17.730 | 21.332 | 24.377 | 33.185 | 44.372 | 40.736 | 44.478 | 45.627 | 47.923 | 48.530 | 49.819 | 51.117 | 52.059 |

Miesto planas
-------------

Hueskos katedra
Hueska - nedidelis miestas, kurį galima apeiti, bei aplankyti svarbiausius objektus pėsčiomis, per vienos dienos ekskursiją.
Mieste galima pamatyti įvairiausių architektūros statinių, bei konstrukcijų iš įvairių epochų.
Hueskos senamiestį sudaro, pagrindinės *Coso* ir *Murrallas* gatvės, kuriose galima surasti daugiausiai lankytinų vietų.
„Senoji Hueska" pasižymi tuo, kad dauguma jos pastatų yra pastatyti iš smiltainio (nuosėdinės kilmės uoliena, sudaryta iš smėlio dydžio mineralų ar kitų uolienų nuolaužų dalelių ir sucementuotu įvairių cementu), kuris yra ne ypač atsparus atmosferos reiškiniams. Dėl to dauguma pastatų buvo paveikti erozijos ir turėjo būti nugriauti arba perstatyti.
Moderniojoje Hueskos dalyje dominuoja XX a. modernusis ir buržua stilius.
Hueska yra kompaktiškas ir gerai suplanuotas miestas, turintis daug žaliųjų zonų.

### Migelio Serveto parkas

Hueskos Paukštės
Tai yra žaliasis Hueskos *plautis*. Pakankamai didelio ploto parkas yra įsikūręs šalia miesto centro, kuriame galima mėgautis įvairia augalija, bei meno paminklais, tarp kurių yra garsiosios "Hueskos Paukštės", sukurtos garsaus ispanų meniniko Ramon Acin, ir virtusios tarsi miesto emblema. Parkas buvo pastatytas 1928 m. vėliau buvo praplėstas.

### Lankytinos vietos

Montearagono pilis
* **Iglesia y Claustro de San Pedro el Viejo**
* **Ayuntamiento de Huesca**
* **Catedral de Huesca**
* **Convento de San Miguel**
* **Parque Universidad**
* **Parque Miguel Servet**
* **Castillo de Montearagón**
* **Santuario de Nuestra Señora de Salas**
* **Santuario de Loreto**
* **La Muralla de Huesca** - IX a. miesto sienos likučiai
* **Iglesia de Santo Domingo**
* **Iglesia de Santa María In Foris**
* **Ermita y Cerro de San Jorge**
* **Casino de Huesca**
* **Basílica de San Lorenzo**

Šv. Lauryno šventė
------------------

Miesto globėjo Šv. Lauryno (isp. *San Lorenzo*) šventė yra vienas svarbiausių bei didžiausių miesto kultūrinių renginių.
Šventė prasideda rugpjūčio 9, katedros aikštėje, kuomet iššaunama *cohete* (pirotechninė raketa), reiškiani šventės pradžią. Tada prasideda *chupinazo*, tradicinis laistymasis vynu, orkestro paradas su dainomis, bei šokiais po pagrindines miesto gatves.
Sekanti rytą, prie Hueskos katedros katedros šokami įvairiausi tradiciniai šokiai, tarp jų vadinamasis kardų šokis per kurį į katedrą garbingai įnešamas Šv. Lauryno paveikslas ir aukojamos iškilmingos Šv. Mišios.
Šventė tęsiasi iki rugpjūčio 15 d. Įvairūs šventės renginiai kasmet pritraukia daug lankytojų, bei turistų iš užsienio ir aplinkinių regionų. Pagrindiniai šventės simboliai, kuriuos pagal tradicija dėvi šventės dalyviai, yra balta uniforma ir žalios spalvos skarelė, kuri simbolizuoja baziliką (*albahaca)*, augantį Hueskos apylinkėse.

Sportas
-------

Hueskos sporto rūmai.
El Alcoraz stadionas
### Sporto kompleksai

* Palacio Municipal de Deportes – sporto rūmai.
* El Alcoraz – SD Huesca komandos futbolo stadionas.

### Sporto klubai

* CB Peñas Huesca – vyrų krepšinio klubas, LEB Oro lyga. Web Peñas Recreativas Huesca Archyvuota kopija 2009-07-17 iš Wayback Machine projekto.
* SD Huesca – vyrų futbolo klubas, La Liga – pirmasis Ispanijos futbolo divizionas. Web S.D. Huesca
* Club Bádminton Huesca – badmintono klubas Web oficial Archyvuota kopija 2010-05-24 iš Wayback Machine projekto.
* Club Balonmano Huesca – rankinio klubas Web Oficial
* Club Atletismo Huesca – atletizmo klubas Web Oficial Archyvuota kopija 2010-04-22 iš Wayback Machine projekto.
* Club Baloncesto Boscos (C. B.Boscos) – krepšinio klubas.
* Club Baloncesto Femenino Huesca (C. B.F. Huesca) – moterų krepšinio klubas. Web Oficial
* Club Atletismo Intec Zoiti. Segunda división – atletizmo klubas, antrasis divizionas.